**Νέος κύκλος Κινηματογραφικού Εργαστηρίου 2026**

Το Φεστιβάλ Δράμας ανακοινώνει το νέο κύκλο του Κινηματογραφικού Εργαστηρίου για το 2026. Μετά την επιτυχημένη ολοκλήρωση του τρίτου κύκλου του Κινηματογραφικού Εργαστηρίου και την προβολή κατά τη βδομάδα διεξαγωγής του Φεστιβάλ των ταινιών μικρού μήκους που δημιουργήθηκαν, είμαστε στην ευχάριστη θέση να ανακοινώσουμε την έναρξη του τέταρτου κύκλου του προγράμματος.

Το Εργαστήριο, σε σχεδιασμό και εκτέλεση της καλλιτεχνικής ομάδας του φεστιβάλ, θα πραγματοποιηθεί στην πόλη της Δράμας. Οι ταινίες μικρού μήκους που θα δημιουργηθούν, θα προβληθούν στο πλαίσιο του 49ου Διεθνούς Φεστιβάλ Ταινιών Μικρού Μήκους Δράμας στο εμβληματικό κτήριο του Γυμνασίου Αρρένων.

Το πρόγραμμα, που υλοποιείται για τέταρτη συνεχόμενη χρονιά, παρέχει στα συμμετέχοντα άτομα βασικές γνώσεις και εργαλεία για τη συγγραφή σεναρίου και τη σκηνοθεσία μίας ταινίας μικρού μήκους. Παράλληλα, προσφέρει τεχνογνωσία στην ανάπτυξη ιστοριών και σε βασικά στοιχεία παραγωγής. Το εργαστήριο είναι ανοιχτό σε άτομα άνω των 18 ετών με ενδιαφέρον για τη σκηνοθεσία ή/και το σενάριο και είναι δημότες του Δήμου Δράμας ή δηλώνουν μόνιμη κατοικία εντός του Δήμου Δράμας.

Οι εισηγητές του εργαστηρίου είναι δύο έμπειροι και καταξιωμένοι δημιουργοί:

* **Παναγιώτης Ιωσηφέλης**, διακεκριμένος σεναριογράφος, καθηγητής στο Τμήμα Κινηματογράφου του ΑΠΘ και head programmer του Εθνικού Σπουδαστικού Προγράμματος του Φεστιβάλ, και
* **Βασίλης Λουλές**, βραβευμένος σκηνοθέτης και καθηγητής σκηνοθεσίας του προγράμματος «Σπουδές Κινηματογραφικής Γραφής, Πρακτικής και Έρευνας» του ΕΑΠ

Την καλλιτεχνική επιμέλεια του Εργαστηρίου έχει ο Καλλιτεχνικός Διευθυντής**, Γιώργος Αγγελόπουλος.**

Τα ενδιαφερόμενα άτομα μπορούν να δηλώσουν συμμετοχή συμπληρώνοντας την ακόλουθη φόρμα έως τις 20 Δεκεμβρίου 2025:

<https://forms.office.com/e/JpgmcDhEd6>

Στο πρόγραμμα θα συμμετέχουν έως 35 άτομα.

Για περισσότερες πληροφορίες: 25210-47575, [info@dramafilmfestival.gr](mailto:info@dramafilmfestival.gr)

*Το πρόγραμμα υποστηρίζεται από τη Raycap S.A.*